Държавен вестник, бр. 41, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  41
2. единен идентификационен код на превозва­
ча/превозвачите, а за чуждестранните лица – до­
кумент, издаден в съответствие с националното 
му законодателство, удостоверяващ правния 
статус на превозвача/превозвачите, издадени до 
три месеца преди датата на представянето му; 
3. копие от съответното разрешение, регис­
трационен документ или лиценз за дейности с 
отпадъци съгласно заявените с нотификацията 
дейности; 
4. копие от подписан договор съгласно чл. 5 
от Регламент 1013/2006.
 (2) В случаите, когато се изисква финан­
сова гаранция или еквивалентна застраховка 
съгласно чл. 6 от Регламент 1013/2006, тя 
трябва да бъде представена под формата на 
банкова гаранция, застрахователна гаранция 
или застрахователна полица. 
(3) При превози на отпадъци за Република 
България за операции по временно оползотво­
ряване или обезвреждане финансовата гаранция 
или еквивалентната застраховка покрива стой­
ността на разходите до завършване на превозите, 
удостоверено с издаване на сертификат съгласно 
чл. 15, буква „д“ от Регламент 1013/2006. 
(4) При обща нотификация по чл. 13 от 
Регламент 1013/2006 за превоз от Република 
България финансовата гаранция или еквива­
лентната застраховка трябва да покрива цялото 
количество отпадъци, посочено в нотифика­
цията, като се допуска частична финансова 
гаранция за част от количеството отпадъци в 
случаите по ал. 7.
(5) Когато финансовата гаранция по чл. 6 
от Регламент 1013/2006 е представена под фор­
мата на банкова гаранция, банковият гарант 
се задължава неотменно, безусловно и при 
отправено първо писмено поискване от минис­
търа на околната среда и водите да преведе 
сумата по банковата гаранция в полза на и по 
сметка на Министерството на околната среда 
и водите. Банковата гаранция е безусловна 
и неотменяема и трябва да бъде издадена от 
чуждестранна банка с кредитен рейтинг АА на 
рейтингова агенция Moody‘s или от българска 
банка. Банковата гаранция, издадена от чуж­
дестранна банка, следва да бъде авизирана чрез 
българска банка.
(6) Застрахователната полица по чл. 6 от Ре­
гламент 1013/2006 се издава от застрахователно 
дружество, притежаващо лиценз, издаден по 
реда на Кодекса за застраховането. Застрахова­
телната полица включва уговорка за плащане 
на пълния размер на сумата по застраховател­
ното събитие в полза на Министерството на 
околната среда и водите при наличие на първо 
писмено поискване. 
(7) Допуска се да тръгнат едновременно 
толкова превози, колкото са покрити от частич­
ната финансова гаранция. В този случай всеки 
следващ превоз може да тръгне, след като се 
получи сертификатът по чл. 16, буква „д“ от 
Регламент 1013/2006.“
§ 54. Член 74 се изменя така: 
„Чл. 74. (1) Министърът на околната среда и 
водите или оправомощено от него длъжностно 
лице при одобрение на условията за превоза 
издава писмено съгласие за неговото извърш­
ване чрез поставяне на подпис, печат и дата 
в нотификацията.
(2) Органът по ал. 1 издава мотивирана 
заповед в следните случаи:
1. при разрешаване на превоз по чл. 9, 
параграф 1, буква „б“ от Регламент 1013/2006 
с поставяне на определени условия по чл. 10 
от регламента;
2. при повдигане на възражение по чл. 9, 
параграф 1, буква „в“ от Регламент 1013/2006;
3. при оттегляне на съгласие по чл. 9, па­
раграф 8 от Регламент 1013/2006.
(3) Заповедите по ал. 2 се изпращат от 
органа по ал. 1 до нотификатора по реда на 
Гражданския процесуален кодекс.
(4) Заповедите по ал. 2 се обжалват по реда 
на Административнопроцесуалния кодекс. Об­
жалването на заповедта, с която компетентният 
орган оттегля своето съгласие съгласно чл. 9, 
параграф 8 от Регламент 1013/2006, не спира 
нейното изпълнение.“
§ 55. Член 75 се изменя така:
„Чл. 75. (1) Забраняват се превозите на от­
падъци за Република България, предназначени 
за обезвреждане, освен в следните случаи:
1. при задължение за приемане на отпадъка 
обратно съгласно чл. 22 и 24 от Регламент 
1013/2006;
2. при превоз на остатъка, получен в ре­
зултат на третиране на отпадъци, с произход 
от България към други страни, за които в 
България няма съоръжения за рециклиране; в 
този случай превозът на остатъка се извършва 
с нова нотификация. 
(2) Забраняват се превозите на отпадъци 
за Република България, предназначени за 
оползотворяване, ако операторът на инстала­
цията, където се предвижда да бъде извършено 
оползотворяването, е оползотворил по-малко 
количество отпадъци от български произход в 
сравнение с количеството превозвани до Репу­
блика България отпадъци за оползотворяване 
в същата инсталация.“
§ 56. Член 76 се изменя така:
„Чл. 76. (1) Всеки превоз на отпадъци за 
Република България се извършва при следните 
изисквания:
1. съоръженията за крайно оползотворяване 
на отпадъци да имат достатъчен капацитет;
2. операторите на съоръжения по т. 1 да 
притежават съответните разрешения, регистра­
ционни документи или лицензи за дейности с 
отпадъци съгласно нотификацията;
3. операторите на съоръжения по т. 1 да 
притежават разрешения за третиране и на 
остатъците от оползотворените отпадъци или 
да осигурят третирането на остатъците по еко­
логосъобразен начин.